**P R O S P E K T**

**Otvorenog mješovitog investicionog fonda sa javnom ponudom**

**„INVEST NOVA“**

**U Bijeljini, juni 2017. godine**

Prospekt je javna ponuda i poziv za kupovinu udjela otvorenog mješovitog investicionog fonda sa javnom ponudom „Invest nova“.

U Prospektu Fonda su navedene sve važne informacije za odluke investitora da ulažu u udjele Fonda.

Pozivaju se potencijalni investitori da, prije donošenja odluke o ulaganju u udjele Fonda, u sjedištu Društva za upravljanje investicionim fondovima „Invest nova“ ad Bijeljina, ili sa njegove internet stranice preuzmu Prospekt Fonda, radi informisanja o svim relevantnim podacima o Fondu.

„Preduzevši sve potrebne mjere, izjavljujemo da su, prema našim saznanjima informacije u Prospektu Fonda u skladu sa činjenicama, da nisu izostavljene činjenice koje bi mogle da utiču na istinitost i potpunost ovoga Prospekta, da Prospekt ne prikriva podatke od materijalnog značaja, i da ne sadrži podatke i informacije, koje bi potencijalnog investitora dovele u zabludu“.

Izvršni direktor Društva za upravljanje Izvršni direktor Društva za upravljanje

Stevan Radić Petar Mitrović

--------------------------- -------------------------------

Predsjednik Upravnog odbora Društva za upravljanje

Srđan Stanojević

\_\_\_\_\_\_\_\_\_\_\_\_\_\_\_\_\_\_\_\_\_\_

Član Upravnog odbora Društva za upravljanje

Željko Šupić

\_\_\_\_\_\_\_\_\_\_\_\_\_\_\_\_\_\_\_\_\_\_

Član Upravnog odbora Društva za upravljanje

Stevan Radić

\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj:

[1. PODACI O FONDU 5](#_Toc493063222)

[1.1. Naziv, odnosno firma Fonda 5](#_Toc493063223)

[2. DATUM OSNIVANJA FONDA I VRIJEME TRAJANJA FONDA 5](#_Toc493063224)

[3. MJESTO GDJE SE MOGU DOBITI POLUGODIŠNJI I GODIŠNJI IZVJEŠTAJI, PRIMJERAK STATUTA ILI CJELOVITOG PROSPEKTA FONDA, ILI DODATNE INFORMACIJE O FONDU 5](#_Toc493063225)

[4. IME, ODNOSNO FIRMA REVIZORA I DRUGIH DAVALACA USLUGA FONDA 5](#_Toc493063226)

[5. PRAVA IZ UDJELA FONDA 6](#_Toc493063227)

[6. PRETPOSTAVKE POD KOJIMA JE DOZVOLJENO DONIJETI ODLUKU O LIKVIDACIJI FONDA, I POSTUPAK LIKVIDACIJE FONDA 7](#_Toc493063228)

[7. VRSTA IMOVINE U KOJU JE FONDU DOZVOLJENO ULAGANJE 8](#_Toc493063229)

[7.1 Fondu su dozvoljena ulaganja u sljedeće vrste imovine: 8](#_Toc493063230)

[7.2 Ulaganje imovine Fonda podliježe sledećim ograničenjima: 9](#_Toc493063231)

[8. OPIS INVESTICIONIH CILJEVA FONDA I CILJNE STRUKTURE PORTFELJA, NAČINA OSTVARENJA CILJEVA FONDA, I RIZIKA POVEZANIH SA ULAGANJIMA I STRUKTUROM FONDA 12](#_Toc493063232)

[8.1. Opis investicionih ciljeva Fonda 12](#_Toc493063233)

[8.2. Ciljna struktura portfelja Fonda 16](#_Toc493063234)

[8.3. Rizici ulaganja u Fond i rizici u vezi sa strukturom portfelja Fonda 16](#_Toc493063235)

[8.4. Rizici ulaganja u Fond 17](#_Toc493063236)

[8.5. Rizici u vezi sa strukturom portfelja Fonda 18](#_Toc493063237)

[9. NAZNAKA DRŽAVA, JEDINICA LOKALNE UPRAVE, ILI MEĐUNARODNIH ORGANIZACIJA U ČIJE SE HARTIJE OD VRIJEDNOSTI I INSTRUMENTE TRŽIŠTA NOVCA MOŽE ULAGATI VIŠE OD 35 % IMOVINE FONDA, 23](#_Toc493063238)

[10. NAJNIŽI IZNOS POJEDINAČNOG ULAGANJA U FOND, NAČIN UPISA UDJELA I NAČIN I USLOVI OTKUPA UDJELA 23](#_Toc493063239)

[10.1. Najniži iznos pojedinačnog ulaganja u Fond 23](#_Toc493063240)

[10.2. Način upisa udjela Fonda 23](#_Toc493063241)

[10.3. Način i uslovi otkupa udjela Fonda 24](#_Toc493063242)

[10.4. Otkup „IN SPECIE“ 25](#_Toc493063243)

[11. NAČIN I VRIJEME OBRAČUNA VRIJEDNOSTI UDJELA FONDA I VRIJEDNOSTI NETO IMOVINE FONDA 26](#_Toc493063244)

[12. VRIJEME, METOD I UČESTALOST OBRAČUNAVANJA CIJENE ZA PRODAJU NOVIH UDJELA ILI OTKUP POSTOJEĆIH, NAČIN OBJAVLJIVANJA TIH CIJENA, OKOLNOSTI U KOJIMA MOŽE DOĆI DO OBUSTAVE EMISIJE ILI OTKUPA, OPIS IZNOSA I UČESTALOSTI PLAĆANJA DOZVOLJENIH NAKNADA I TROŠKOVA EMISIJE I OTKUPA UDJELA 27](#_Toc493063245)

[13. GODIŠNJE NAKNADE I TROŠKOVI POSLOVANJA KOJI MOGU TERETITI FOND, I OPIS NJIHOVOG UTICAJA NA BUDUĆE PRINOSE INVESTITORA 30](#_Toc493063246)

[14. INFORMACIJA O NAČINU OBRAČUNA I NAČINU UČESTALOSTI ISPLATE UDJELA U DOBITI, ILI DIVIDENDI FONDA VLASNICIMA UDJELA 31](#_Toc493063247)

[15. PORESKI PROPISI KOJI SE PRIMJENJUJU NA FOND, KOJI SU OD ZNAČAJA ZA VLASNIKE UDJELA 31](#_Toc493063248)

[16. ISTORIJSKI PRINOS FONDA I PROFIL TIPIČNOG INVESTITORA KOME JE FOND NAMIJENJEN 32](#_Toc493063249)

[17. TRAJANJE POSLOVNE GODINE 32](#_Toc493063250)

[18. DATUM IZDAVANJA PROSPEKTA: 12.06.2017. godine. 32](#_Toc493063251)

[19. PODACI O DRUŠTVU ZA UPRAVLJANJE 33](#_Toc493063252)

[19.1. Firma, pravni oblik, sjedište Društva za upravljanje, broj odobrenja Komisije, datum osnivanja i upisa u sudski registar, popis drugih fondova kojima upravlja Društvo 33](#_Toc493063253)

[19.2.Imena i povezanost članova uprave i njihove kratke biografije: 35](#_Toc493063254)

[20. BANKA DEPOZITAR 37](#_Toc493063255)

## PODACI O FONDU

- Otvoreni mješoviti investicioni fond sa javnom ponudom „Invest nova“ (u daljem tekstu: Fond) je posebna imovina koja nema svojstvo pravnog lica, i koju uz prethodnu saglasnost Komisije za hartije od vrijednosti Republike Srpske (u daljem tekstu: Komisija) osniva Društvo za upravljanje investicionim fondovima „Invest nova“ ad Bijeljina (u daljem tekstu: Društvo za upravljanje).

## 1.1. Naziv, odnosno firma Fonda

- Puni naziv Fonda je: Otvoreni mješoviti investicioni fond sa javnom ponudom „Invest nova“.

- Skraćeni naziv Fonda je: OMIF „Invest nova“.

- Vrsta Fonda: mješoviti.

## DATUM OSNIVANJA FONDA I VRIJEME TRAJANJA FONDA

* Fond je upisan u registar otvorenih investicionih fondova sa javnom ponudom dana ------- 2017. godine.
* Registar otvorenih investicionih fondova sa javnom ponudom vodi Komisija, koja svojim Rješenjem odobrava osnivanje Fonda.
* Fond se osniva na neodređeno vrijeme.

## MJESTO GDJE SE MOGU DOBITI POLUGODIŠNJI I GODIŠNJI IZVJEŠTAJI, PRIMJERAK STATUTA ILI CJELOVITOG PROSPEKTA FONDA, ILI DODATNE INFORMACIJE O FONDU

* Vlasnicima udjela u Fonda i potencijalnim investitorima Fonda će se na njihov zahtjev, u sjedištu Društva za upravljanje u ul. Gavrila Principa br. 11. u Bijeljini, ili na internet stranici Društva: www.investnova.info staviti na uvid:

1. polugodišnji i godišnji finansijski izvještaji Fonda,
2. primjerak Statuta Fonda,
3. primjerak cjelovitog Prospekta Fonda i
4. dodatne informacije o Fondu.

## 4. IME, ODNOSNO FIRMA REVIZORA I DRUGIH DAVALACA USLUGA FONDA

* Reviziju godišnjeg izvještaja Fonda vrši nezavisni eksterni revizor „REVIDERE“ doo, Ulica Gavrila Principa broj 7/5. Bijeljina,

MB: 01949985, JIB: 4400306200006.

* Poslove knjigovodstva, računovodstva i izrade finansijskih izvještaja Fonda će vršiti ovlašćena knjigovodstvena agencija DOO „Petros“ Bijeljina, ul. Cara Lazara br. 14d. Bijeljina, MB: 1953095, JIB: 4400351330000.

## PRAVA IZ UDJELA FONDA

* Udio je hartija od vrijenosti koja glasi na ime, i koja se emituje kao nematerijalizovana hartija od vrijednosti u elektronskom zapisu.
* Udjelima Fonda će se trgovati na Banjalučkoj berzi u prve dvije godine nakon osnivanja Fonda.
* Prava iz udjela Fonda vlasnici udjela stiču upisom u registar udjela Fonda, koji će u prvoj i drugoj godini od osnivanja Fonda voditi Centralni registar hartija od vrijednosti ad Banja Luka (u daljem tekstu: Centralni registar), nakon čega će ove poslove preuzeti Društvo za upravljanje.
* Društvo za upravljanje i banka depozitar Fonda će sve podatke o uplatama i isplatama vlasnika udjela čuvati kao poslovnu tajnu.
* Fond će svim vlasnicima udjela izdati samo jednu vrstu hartija od vrijednosti, koja će njihovim vlasnicima obezbijediti jednaka prava.

- Vlanici udjela u Fondu imaju sledeća prava:

a) Pravo na obaviještenost, koje podrazumijeva pravo vlasnika udjela da budu obaviješteni:

* 1. o svim oblicima investiranja Fonda,
  2. o vrijednosti imovine Fonda i udjela Fonda na dnevnom nivou,
  3. o promjeni depozitara Fonda,
  4. o sadržaju Prospekta Fonda i
  5. o svim drugim značajnim informacijama za investitore Fonda.

- Navedene informacije će biti dostupne vlasnicima udjela i potencijalnim investitorima u sjedištu Društva za upravljanja, i na internet stranici Društva.

b) Pravo na polugodišnje i godišnje izvještaje, koje vlasnicima udjela omogućavaju da od Društva za upravljanje zahtijevaju polugodišnje i godišnje finansijske izvještaje Fonda, a Društvo obavezuju:

1. da vlasnicima udjela stavi na uvid navedene izvještaje u svome sjedištu i
2. da navedene izvještaje na propisan način, i u propisanim rokovima objavljuje na svojoj internet stranici.

v) Pravo na dividendu ili udio u dobiti, koje vlasnicima udjela daje pravo na dividendu ( kada se ostvarena dobit po godišnjem obračunu Fonda, u cjelini ili samo jednim dijelom isplaćuje kao dividenta u novcu ili u imovini Fonda ), srazmjerno njihovom učešću u imovini Fonda.

- Dobit Fonda se utvrđuje finansijskim izvještajima Fonda, i ona u cjelosti pripada vlasnicima udjela Fonda, obzirom da se cjelokupna dobit reinvestira u Fond, i da je sadržana u cijeni udjela Fonda.

g) Pravo na prodaju udjela u Fondu , odnosno obaveza otkupa udjela Fonda, koje vlasnicima udjela daje pravo na prodaju udjela, a Fondu stvara obavezu da na zahtjev vlasnika udjela izvrši otkup njihovih udjela, po vrijednosti koja se izračunava, tako što se neto vrijednost Fonda podijeli sa brojem izdatih udijela Fonda, po odbitku svih troškova i naknada od isplate udjela Fonda.

d) Pravo na isplatu dijela ostatka likvidacione mase Fonda, koje vlasnicima udjela u Fondu u slučaju likvidacije Fonda daje pravo na isplatu ostatka likvidacione mase Fonda, u skladu sa brojem udjela koje posjeduju u Fondu.

## PRETPOSTAVKE POD KOJIMA JE DOZVOLJENO DONIJETI ODLUKU O LIKVIDACIJI FONDA, I POSTUPAK LIKVIDACIJE FONDA

- Odluka o likvidaciji Fonda se donosi u sledećim slučajevima:

1. ako Društvo za upravljanje dobrovoljno prestane sa obavljanjem djelatnosti osnivanja i upravljanja investicionim fondovima, osim ako upravljanje investicionim fondovima ne bude preneseno na drugo društvo za upravljanje,
2. ako se promjeni banka depozitara Fonda, i ako u zakonom predviđenom roku ugovor o obavljanju depozitarnih poslova ne bude zaključen sa drugom bankom depozitarom,
3. ako vrijednost imovine Fonda padne ispod najniže vrijednosti, utvđene odredbama Zakona o investicionim fondovima i
4. u drugim slučajevima propisanim Zakonom.

- Likvidaciju Fonda sprovodi Društvo za upravljanje, osim u slučajevima kada je nad Društvom pokrenut postupak stečaja, i kada je Društvu privremeno ili trajno oduzeta dozvola za upravljanje investicionim fondovima, u kojim slučajevima banka depozitar Fonda sprovodi postupak likvidacije Fonda.

- Ako se nad bankom depozitarom Fonda otvori postupak stečaja u vrijeme likvidacije Fonda od strane banke depozitara, likvidaciju Fonda sprovodi ovlašćeni likvidator Fonda, koga imenuje Komisija bez odlaganja, postupajući pri tome sa povećanom pažnjom, u cilju zaštite prava i interesa vlasnika udjela Fonda.

- Obaveza je ovlašćenog likvidatora Fonda da o svome imenovanju obavijesti vlasnike udjela i investitore Fonda, najkasnije u roku od sedam dana od dana imenovanja.

- Ovlašćeni likvidator Fonda je dužan da u istom roku obavijesti Komisiju, vlasnike udjela Fonda i investitore Fonda da je donio odluku o likvidaciji Fonda.

- Banka depozitar Fonda i Društvo za upravljanje su dužni da, nakon donošenja odluke o lividaciji Fonda, obustave sve dalje prodaje udjela Fonda, osim u slučajevima kada su zahtjevi za prodaju, ili kupovinu udjela primljeni nakon utvđivanja poslednje cijene, i prije donošenja odluke o lividaciji Fonda, pri čemu se transakcije sa imovinom Fonda mogu obavljati isključivo za potrebe likvidacije Fonda.

- Nakon donošenja odluke o likvidaciji Fondu se ne mogu naplaćivati bilo kakve naknade osim: 1. naknada banci depozitaru Fonda,

2. troškova vezanih za postupak likvidacije Fonda i

3. troškova izrade polugodišnjih ili revidiranih godišnjih izvještaja Fonda za potrebe investitora Fonda, koji nastanu u toku postupka likvidacije Fonda.

- Za izradu zaključnih likvidacionih izvještaja, i izvještaja o sprovedenoj likvidaciji Fonda je odgovoran ovlašćeni likvidator Fonda, koji je dužan da svoje izvještaje blagovremeno dostavi Komisiji.

- U toku postupka likvidacije Fonda prodaje se sva imovina Fonda, i sve obaveze Fonda koje dospiju do dana donošenja odluke o likvidaciji Fonda se izmiruju iz novčnih sredstava, koja se pribave prodajom imovine Fonda.

- Preostala imovina Fonda, koja se ne uspije prodati u toku postupka likvidacije Fonda se raspoređuje vlasnicima udjela Fonda, u skladu sa brojem udjela koje posjeduju u Fondu.

## VRSTA IMOVINE U KOJU JE FONDU DOZVOLJENO ULAGANJE

## 7.1 Fondu su dozvoljena ulaganja u sljedeće vrste imovine:

- u hartije od vrijednosti, ili instrumente tržišta novca, kojima se trguje na uređenim tržištima Republike Srpske, Federacije BiH i država članica EU, OECD i CEFTA,

- u dužničke hartije od vrijednosti, koje emituju Republika Srpska, Federacija BiH i jedinice lokalne uprave u Republici Srpskoj,

- u državne i municipalne hartije od vrijednosti, koje emituju države članice EU, OECD i CEFTA,

- u dužničke hartije od vrijednosti koje izdaju pravna lica, sa sjedištem u Republici Srpskoj i Federaciji BiH, najviše do 10 % vrijednosti imovine Fonda,

- u udjele ili akcije investicionih fondova, koji su registrovani i kojima se trguje na berzama u Republici Srpskoj i Federaciji BiH, i u udjele i akcije investicionih fondova koji su registrovani i kojima se trguje na berzama, ili na drugim uređenim javnim tržištima u državama članicama EU, OECD, CEFTA i u državama koje nisu članice EU, pod uslovom da:

1. nivo zaštite investitora, i obaveze izvještavanja i informisanja investitora u takve fondove budu najmanje jednaki zahtjevima propisanim Zakonom, naročito u pogledu ograničenja ulaganja,
2. su takvi investicioni fondovi ovlašćeni od strane Komisije, ili od strane odgovarajućih nadležnih organa u državi članici EU, OECD i CEFTA, i državi koja nije članica EU,
3. je prospektom ili statutom fonda u čije se akcije ili udjele ulaže, predviđeno da najviše 10 % imovine fonda može biti uloženo u akcije ili udjele drugih fondova i
4. maksimalna naknada za upravljanje, koja se može naplatiti iz imovine toga fonda ne prelazi 3,5 % neto vrijednosti njegove imovine,

- u depozite i novčane plasmane u domaćim poslovnim bankama, sa maksimalnim rokom dospijeća od 12 mjeseci i sa klauzulom da se u svakom trenutku mogu razročiti,

- u novoemitovane prenosive hartija od vrijednosti pod uslovom da je:

1. prospektom emisije predviđeno njihovo uvrštenje na službeno berzansko tržište, ili na drugo uređeno javno tržište koje redovno posluje,
2. ulaganje na tu berzu ili drugo uređeno javno tržište predviđeno aktima Fonda,
3. u prospektu emisije predviđeno da će se takvo uvrštenje obezbijedi u roku od jedne godine od emisije, i da će se u protivnom hartija od vrijednosti smatrati neuvrštenim,

* u instrumente tržišta novca kojima se ne trguje na uređenom tržištu pod uslovom:

1. da ih emituju ili da za njih garantuju: Republika Srpska, BiH, jedinice lokalne uprave u Republici Srpskoj, Centralna banka BiH, države članice, jedinice lokalne uprave ili centralne banke države članice, Evropska centralna banka, Evropska investiciona banka, države koje nisu članice EU, federativne jedinice u slučaju ferativnih država, ili javna međunarodna organizacija čija je članica jedna ili više država članica,
2. da ih emituju emitenti čijim se hartijama od vrijednosti trguje na uređenim tržištima,
3. da ih emituju institucije koje podliježe nadzoru nadležnog nadzornog organa države članice, ili nadzoru za koji Komisija smatra da je odgovarajući u odnosu na Zakon,
4. da ih emituju druga lica koje odobri Komisija, pod uslovom da investitori u takve instrumente uživaju sigurnost koja je najmanje jednaka sigurnosti instrumenata iz prethodne alineje,
5. da ih emituju preduzeća čiji kapital i rezerve premašuju 10.000.000,00 KM i koje izrađuje i objavljuje finansijske izvještaje, u skladu sa odgovarajućim standardima finansijskog izvještavanja,
6. da ih emituju društva u sklopu grupe povezanih društava koja uključuje jedno ili nekoliko lica, čije su akcije uključene u službenu kotaciju neke berze, i koja je posvećena finansiranju te grupe i da
7. da ih emituje preduzeće čiji je predmet poslovanja finansiranje posebnih subjekata za sekuritizaciju, koja uživaju bankovnu kreditnu liniju, i

- gotovinu i gotovinske ekvivalente.

## 7.2 Ulaganje imovine Fonda podliježe sledećim ograničenjima:

- najviše 10 % neto vrijednosti imovine Fonda može biti uloženo u prenosive hartije od vrijednosti i instrumente tržišta novca osim:

a) u prenosive hartije od vrijednosti ili instrumente tržišta novca kojim se trguje na:

1. uređenom javnom tržištu,
2. uređenom javnom tržištu države članice koje redovno posluje,
3. službenom berzanskom tržištu hartija od vrijednosti ili na drugom uređenom javnom tržištu država koje nisu članice EU koje redovno posluje, pod uslovom da je takvo ulaganje predvđjeno prospektom i statutom fonda,

b) u novoemitovane prenosive hartije od vrijednosti pod uslovom:

1. da je prospektom emisije predviđeno njihovo uvrštenje na službeno berzansko tržište, ili drugo uređeno javno tržište koje redovno posluje,
2. da je ulaganje na tu berzu ili drugo uređeno javno tržište predviđeno prospektom i statutom fonda i
3. da se takvo uvrštenje obezbjedi u roku od jedne godine od emisije, jer će se u protivnom hartija od vrijednostii smatrati neuvrštenom,

- najviše 10 % neto vrijednosti imovine Fonda može biti uloženo u prenosive hartije od vrijednosti ili instrumente tržišta novca jednog emitenta, pod uslovom da, ako je vrijednost prenosivih hartija od vrijednosti ili instrumenata tržišta novca jednog emitenta koji čine imovinu Fonda veća od 5 % neto vrijednosti imovine Fonda, zbir vrijednosti tih ulaganja za sve takve emitente ne može preći 40 % neto vrijednosti imovine Fonda. Izuzetno od predhodno navedenog, Fond može ulagati:

a) u prenosive hartije od vrijednosti ili instrumente tržišta novca čiji je emitent ili za koje garantuje Republika Srpska, BiH ili jedinica lokalne uprave Republike Srpske, bez ograničenja pod uslovom da:

1. se imovina Fonda sastoji od najmanje šest različitih hartija od vrijednosti ili instrumenata tržišta novca i
2. da vrijednost ni jedne pojedinačne hartije od vrijednosti ili instrumenta tržišta novca ne prelazi 30 % neto vrijednosti imovine Fonda.

b) u obveznice koje emituju banke registrovane u Republici Srpskoj čiju emisiju odobri Komisija, do 25 % neto vrijednosti imovine Fonda,

v) u hartije od vrijednosti ili instrumente tržišta novca čiji su emitenti lica koja se u skladu sa važećim zakonima smatraju povezanim društvima, u skladu sa odredbama Zakona kojim se uređuje poslovanje privrednih društava i Zakona o investicionim fondovima, najviše do 20 % neto vrijednosti imovine Fonda. Ovo ograničenje se ne odnosi na emitente koji se smatraju emitentima od strateškog značaja, u skladu sa propisima o privatizaciji državnog kapitala u preduzećima.

- Prenosive hartije od vrijednosti i instrumenti tržišta novca iz alineje 2. stava 7.2. podtačka 1. i 2. se ne ukuljučuju u obračun ograničenja od 40 % alineje 2. stava 7.2

- Ograničenja iz alineje 2. stava 7.2. ne odnose se na depozite.

- najviše 20 % neto vrijednosti imovine Fonda se može položiti kao depozit u istu banku, sa sjedištem u Republici Srpskoj,

- najviše 20 % neto vrijednosti imovine Fonda može biti uloženo u udjele ili akcije investicionih fondova registrovanih u Republici Srpskoj, ili državi članici ili državi koja nije članica EU,

- ako se imovina Fonda ulaže u udjele ili akcije drugih investicionih fondova, u prospektu toga fonda uz maksimalnu naknadu za upravljanje koja se može naplatiti iz imovine tog fonda , mora biti jasno naznačena maksimalna naknada za upravljanje koja se može naplatiti na imovinu fondova u kojima namjerava ulagati, a u godišnjim izvještajima fonda mora jasno biti navedena maksimalna ukupna naknada za upravljanje koja je bila neplaćena tome fondu i drugom fondu u koji je taj fond uložio, izražena u procentu imovine fonda koji je uložio u udjele ili akcije drugog investicionog fonda,

- Fond ne može biti vlasnik:

1. više od 10 % akcija sa pravom glasa jednog emitenta,
2. više od 10 % akcija bez prava glasa jednog emitenta,
3. 10% dužničkih hartija od vrijednosti emitovanih od strane jednog emitenta,
4. 25 % udjela jedinog investicionog fonda,
5. 10 % instrumenata tržišta novca jednog emitenta, uz izuzetak da se ograničenja iz ovog stava ne primjenjuju na dužničke hartije od vrijednosti i instrumente tržišta novca, čiji su emitenti: Republika Srpska, BiH, jedinica lokalne uprave Republike Srpske, država članica, jedinica lokalne uprave države članice, države koja nije članica EU, međunarodna javna organizacija čije su članice jedna ili više država članica,

- Ograničenja iz prethodnog stava, pod tačkama 3.,4. i 5. mogu se zanemariti u trenutku ulaganja, ako tada nije moguće obračunati ukupan broj ili vrijednost instrumenata u opticaju,

- Fond ne može ulagati u plemenite metale, ni u hartije od vrijednosti ili druge instrumente emitovane na osnovu plemenitih metala,

- Ograničenja ulaganja iz stava 7.2 se mogu prekoračiti:

1. ako se radi o prenosivim hartijama od vrijednosti ili instrumentima tržišta novca koje Fond stiče prilikom povećanja osnovnog kapitala iz sredstava drugih emitenata,
2. na osnovu ostvarenja prava prvenstva upisa, ili prava upisa koja prizilaze iz hartija od vrijednosti ili instrumenata tržišta novca i
3. prilikom prodaje imovine Fonda radi istovremene isplate većeg broja udjela u Fondu,

- Fond može bez ograničenja biti vlasnik hartija od vrijednosti koje emituje jedan emitent koji se smatra malim preduzećem, u smislu propisa o razvoju malih i srednjih preduzeća u Republici Srpskoj, pri čemu zbir svih ulaganja u hartije od vrijednosti ovih emitenata ne može biti veći od 15 % neto vrijednosti imovine Fonda,

- Do prekoračenja ograničenja ulaganja može doći:

1. uslijed kretanja cijena na tržištu i
2. kao posledica transakcija koje zaključi Društvo za upravljanje.

- Društvo za upravljanje će u slučaju prekoračenja ulaganja Fonda, koje nastane kao posledica kretanja cijena na tržištu u najkraćem roku uskladiti ulaganja, pri čemu će nastojati da sačuva interese vlasnika udjela Fonda, i da eventualne gubitke Fonda koji nastanu kao posledica usklađivanja svede na najmanju moguću mjeru, a u slučaju prekoračenja koje nastane kao posledica transakcija koje zaključi Društvo, nastaje obaveza Društva da uskladi ulaganja Fonda odmah po saznanju za nastalo prekoračenje ulaganja, kao i obaveza Društva da Fondu naknadi eventualnu štetu, koja nastupi kao posledica navedenih prekoračenja.

## 8. OPIS INVESTICIONIH CILJEVA FONDA I CILJNE STRUKTURE PORTFELJA, NAČINA OSTVARENJA CILJEVA FONDA, I RIZIKA POVEZANIH SA ULAGANJIMA I STRUKTUROM FONDA

## 8.1. Opis investicionih ciljeva Fonda

- Investicioni cilj Fonda je ostvarivanje prinosa na duži rok, putem ulaganja imovine Fonda u hartije od vrijednosti domaćih i stranih emitenata i držanjem novčanih sredstava Fonda, kao oročenih depozita kod poslovnih banaka sa sjedištem u Republici Srpskoj.

- Fond je namijenjen domaćim i stranim pravnim i fizičkim licima, koja namjeravaju investirati na duži rok.

- Fond će prilikom investiranja poštovati princip diversifikacije rizika i likvidnosti ulaganja.

- Društvo za upravljanje će utvrđeni investicioni cilj ulaganja realizovati vođenjem srednje rizične politike investiranja.

- Imovina Fonda se ulaže u skladu sa definisanom investicionom politikom i ograničenjima koja su propisana Zakonom, podzakonskim aktima i aktima Fonda.

- Investicionom politikom Fonda će se odrediti struktura portfelja Fonda, prema definisanom investicionom cilju Fonda koji će obezbijediti prilagođavanje na promjene na tržištima, na kojima Fond investira ili na kojima ima investicije, kontrolu rizika portfelja Fonda i njegovu usklađenost sa Zakonom.

- Društvo za upravljanje će imovinu Fonda ulagati u vlasničke hartije od vrijednosti, pod uslovom da je poslovanje emitenta u čije se hartije ulaže transparentno, i da analiza njegovog poslovanja pokaže da emitent ima dobre izglede za povećanje profitabilnosti na duži rok.

- Društvo za upravljanje će, u cilju zaštite imovine Fonda pratiti kretanja na tržištima kapitala, finansijske i druge pokazatelje emitenata čije se harije od vrijednosti nalaze u portfelju Fonda, kako bi blagovremeno reagovalo, u slučaju većih poremećaja na tržištima prodajama ulaganja Fonda ili zaustavljanjem kupovine određenih hartija od vrijednosti za račun Fonda.

- Stručne analize i procjene koje se odnose na potencijalna ulaganja za račun Fonda će izrađivaati investicioni menadžeri Društva za upravljanje, a odluke o kupovini za račun Fonda, ili prodaji imovine Fonda će donositi Upravni odbor Društva za upravljanje.

- Društvo za upravljanje će interese vlasnika udjela Fonda staviti ispred sopstvenih interesa, a u poslovima raspolaganja imovinom Fonda, Društvo će postupati sa povećanom pažnjom.

- Društvo za upravljanje će prodavati hartije od vrijednosti iz portfelja Fonda za slučaj prekoračenja ulaganja u cilju usaglašavanja strukture portfelja sa ograničenjima koja su propisana Zakonom, podzakonskim aktima i aktima Fonda, i hartije od vrijednosti emitenata iz portfelja Fonda koji imaju loše poslovne rezultate.

- Društvo za upravljanje će nastojati da postigne definisani investicioni cilj Fonda:

1. prodajom hartija od vrijednosti određenih emitenata iz portfelja Fonda, kojima se može realizovati kapitalna dobit,
2. prodajom hartija od vrijednosti emitenata iz portfelja Fonda za koja pribavi izrazito nepovoljne informacije, kao što su negativan finansijski rezultat u poslednje dvije uzastopne poslovne godine, i uzastopni pad poslovnih prihoda u zadnje tri poslovne godine .

- Društvo za upravljanje će nastojati da postigne investicioni cilj Fonda kupovinama dužničkih hartija od vrijednosti koje izdaje ili za koje garantuje Republika Srpska, poštujući osnovni kriterijuma prilikom njihove kupovine, da prinos do dospijeća treba da bude jednak ili veći od prosječnih kamatnih stopa, koje Fond može ostvariti po osnovu oročenih depozita u domaćim poslovnim bankama.

- Društvo za upravljanje će nastojati da postigne investicioni cilj Fonda kupovinama hartija od vrijednosti domaćih emitenata, koji imaju pozitivan finansijski rezultat najmanje dvije u poslednje tri poslovne godine, koji imaju stabilne poslovne prihode i koji imaju povoljne racie: likvidnosti, solventnosti, strukture kapitala, pokrića rashoda na ime kamata, profitabilnosti i zarade po akciji.

- Društvo za upravljanje će nastojati da postigne definisani investicioni cilj Fonda kupovinama hartija od vrijednosti emitenata sa sjedištem u državama članicama EU i državama koje nisu članice EU, ako emitenti pored pozitivnog finansijskog rezultata, stabilnih poslovnih prihoda i povoljnih racia, ostvaruju odgovarajuću likvidnost trgovanja, tako da Fond u kratkom vremenskom roku može prodati svoja ulaganja, po istim ili po većim cijenama od nabavnih.

- Društvo za upravljanje će nastojati da postigne investicioni cilj Fonda ulaganjem novčanih sredstava Fonda u kratkoročne hartije od vrijednosti, koje izdaju ili za koje garantuju Republika Srpska, Federacija BiH ili država članica EU.

- Odluke o kupovini hartija od vrijednosti za račun Fonda i odluke o prodaji hartija od vrijednosti iz portfelja Fonda će se donositi nakon analize: tržišnih pokazatelja, bilansnih pozicija, racio analize finansijskih izvještaja i transparentnih podataka o planovima za buduće poslovanje emitenata, u čije hartije od vrijednosti Fond namjerava ulagati.

- Društvo za upravljanje će nastojati da postigne investicioni cilj Fonda definisanjem najniže stope prinosa na imovinu Fonda.

- Kriterijumi ulaganja sredstava Fonda na tržištima Republike Srpske, Federacije BiH i jedinica lokalne uprave u Republici Srpskoj, na osnovu stope prinosa su:

1. stopa prinosa na obveznice, najmanje 3 % na godišnjem nivou,
2. stopa prinosa na trezorske zapise, najmanje 1 % na godišnjem nivou,
3. stopa prinosa na akcije, najmanje 1 % na godišnjem nivou,
4. stopa prinosa na obveznice poslovnih banaka, najmanje 1,5 % na godišnjem nivou i
5. stopa prinosa na oročene depozite u domaćim bankama, najmanje 1 % na godišnjem nivou.

* Kriterijumi ulaganja sredstava Fonda u dužničke hartije od vrijednosti na tržištima država članica EU i CEFTA su:

1. stopa prinosa na dužničke hartije od vrijednosti najmanje 1,5 % na godišnjem nivou,
2. zadovoljavajuća likvidnost trgovanja dužničkim hartijama od vrijednosti, koja podrazumijeva da je obim trgovanja ovim hartijama u zadnih godinu dana veći od planiranog iznosa ulaganja, kako bi Fond u kratkom roku mogao prodati cjelokupno ulaganje i
3. redovno objavljivanje planiranog godišnjeg budžeta izdavalaca dužničkih hartija od vrijednosti.

- Ulaganja u Fond će se vršiti u skladu sa kriterijumima kojima će se obezbjediti:

1. ostvarivanje planirane stope prinosa na uložena sredstva, za svako ulaganje pojedinačno,
2. smanjivanje rizika ulaganjem sredstava Fonda u dužničke hartije od vrijednosti, koje emituje ili za koje garantuju: Republika Srpska, Federacija BiH i države članice EU,
3. promjena strukture portfelja Fonda,
4. velika vjerovatnoća naplate dospjelih kamata i anuiteta na dužničke hartije,
5. mogućnost relativno brze prodaje ulaganja iz portfelja Fonda, radi blagovremene isplate vlasnika udjela,
6. planirani rast vrijednosti imovine Fonda i
7. kratkoročna i dugoročna likvidnost Fonda, radi blagovremenog izmirenja dospjelih obaveza Fonda.

- Društvo za upravljanje može, u skladu sa zakonskim procedurama izvršiti promjenu investicione politike Fonda, pri čemu je obavezno da vlasnike udjela obavijesti o predloženim promjenama, najmanje jednom u svake dvije nedelje u periodu od dva mjeseca, do dana uvođenja promjene.

- Obavještenja o promjeni investicione politike Fonda se objavljuju u najmanje jednom dnevnom listu, koji izlazi na teritoriji Republike Srpske.

- Vlasnici udjela imaju pravo na otkup udjela bez obaveze plaćanja naknade, u slučaju da nisu saglasni sa promjenama investicione politike Fonda.

- Društvo za upravljanje je dužno da od Komisije pribavi prethodnu saglasnost na odluku o izmjenama Prospekta Fonda, ako se izmjene odnose na:

1. povećanje ulaznih i izlaznih naknada,
2. povećanje godišnjih naknada za upravljanje Fondom,
3. promjenu investicionih ciljeva Fonda,
4. promjenu politike isplata udjela u dobiti i
5. statusne promjene Fonda ( pripajanje drugom fondu, spajanje sa drugim fondom i podjela Fonda ).

- Promjene Prospekta Fonda se mogu vršiti po propisanoj proceduri, u skladu sa Zakonom i podzakonskim aktima.

- Ulaganje u Fond predstavlja preuzimanje određenih rizika obzirom da je ulaganje na tržištu kapitala veoma rizično, zbog povećane vjerovatnoće da prinos od ulaganja neće biti zadovoljavajući ili da može biti negativan, i stoga je upravljanje rizicima navažniji dio investicionog poslovanja Društva za upravljanje.

- Fond po svojoj strukturi ulaganja spada u grupu mješovitih fondova, koga karakteriše srednji do visoki rizik, u smislu vjerovatnoće da buduća ulaganja neće biti na nivou očekivanih, tako da izloženost Fonda prema pojedinim rizicima nadzire jedan organizacioni dio Društva za upravljanje.

## 8.2. Ciljna struktura portfelja Fonda

- Ulaganjem u imovinu Fonda će se obezbijediti struktura ulaganja koja je karakteristična za mješoviti otvoreni investicioni fond.

- Fond namjerava da uspostavi sledeću ciljnu strukturu portfelja ulaganjima:

1. u akcije, do 69 % neto vrijednosti imovine Fonda,
2. u obveznice, trezorske zapise i druge dužničke hartije od vrijednosti, do 25 % neto vrijednosti imovine Fonda,
3. u depozite i plasmane, do 4 % neto vrijednosti imovine Fonda i
4. u gotovinu i gotovinske ekvivalente, do 2 % neto vrijednosti imovine Fonda, što zbirno predstavlja ukupno 100 % imovine Fonda.

- Društvo za upravljanje će se prilikom ulaganja u Fond pridržavati ograničenja, koja su postavljena ciljnom strukturom portfelja Fonda.

## 8.3. Rizici ulaganja u Fond i rizici u vezi sa strukturom portfelja Fonda

- Društvo za upravljanje vodi politiku upravljanja rizicima Fonda, koja sadrži postupke utvrđivanja rizika kojima je izložen ili kojima bi mogao biti izložen Fond.

- Društvo za upravljanje utvrđuje postupke, mjere i tehnike za mjerenje svakog pojedinačnog rizika i svih rizika zajedno, radi izračunavanja ukupne izloženosti Fonda, i otklanjanja ili smanjenja stepena pojedinačnih rizika, koji bi mogli uticati na vrijednost neto imovine Fonda.

- Obaveza je Društva za upravljanje da periodično procjenjuje primjerenost politike upravljanja rizicima Fonda, kako bi se na primjeren način mjerila usklađenost izmjeđu postojećeg nivoa izloženosti rizicima i unaprijed određenog profila rizičnosti i propisanim ograničenjima izloženosti rizicima Fonda.

- Rizici Fonda se svrstavaju u dvije grupe i to:

1. rizici ulaganja u Fond i
2. rizici u vezi sa strukturom portfelja Fonda.

- Rizik ulaganja u udjele Fonda predstavlja rizik investitora, zbog rizika da će se smanjiti vrijednost udjela u Fondu i rizika nemogućnosti isplate udjela u Fondu zbog nelikvidnosti Fonda

- U rizike ulaganja u Fond spada:

1. rizik otkupa udjela

- Rizici u vezi sa strukturom portfelja Fonda predstavljaju rizike investitora, obzirom da uvijek postoji rizik za investitora da otkup udjela u Fondu vrši po cijenama nižim od kupovnih cijena udjela.

- U rizike u vezi sa strukturom portfelja Fonda spadaju:

1. rizik promjene cijena finansijskih instrumenata (tržišni rizik),
2. rizik promjene kamatnih stopa (kamatni rizik),
3. rizik inflacije,
4. kreditni rizik,
5. rizik promjene kursa (valutni rizik),
6. rizik koncentracije,
7. rizik likvidnosti,
8. rizik uspješnosti i
9. rizik reinvestiranja
10. rizik banke depozitara, poslovne banke i kastodi banke
11. rizik promjene poreskih propisa,
12. politički i regulatorni tizik i
13. zakonski rizik

## 8.4. Rizici ulaganja u Fond:

1. Rizik otkupa udjela je naročito izražen u periodima smanjenja likvidnosti tržišta usled finansijske krize, ili zbog gubitka povjerenja od strane vlasnika udjela i potencijalnih investitora u Fond, kada se može desiti da veliki broj vlasnika zahtijeva otkup udjela, tako da Društvo za upravljanje može biti prinuđeno da prodaje hartije od vrijednosti ispod njihove stvarne vrijednosti, kako bi u propisanim rokovima izvršilo primljene naloge za otkup udjela.

- Rizik otkupa udjela ima ili može imati uticaj na jednak tretman svih vlasnika udjela u periodima nelikvidnosti Fonda, u zavisnosti od vremena izvršenja naloga za otkup udjela, pošto vlasnici udjela koji u ovom periodu traže novčanu isplatu za svoje udjele imaju privilegovan položaj u odnosu na vlasnike udjela koji ostaju u Fondu.

- Društvo za upravljanje u prvoj i drugoj godini od osnivanja Fonda može direktno uticati na smanjenje ovoga rizika, tako što će od banke depozitara Fonda zahtijevati isplatu udjela velike vrijednosti u imovini Fonda (in specie) umjesto isplate udjela u novcu, kako bi se obezbijedio ravnopravan tretman i zaštita interesa svih vlasnika udjela Fonda.

# 8.5. Rizici u vezi sa strukturom portfelja Fonda:

1. Rizik promjene cijena finansijskih instrumenata je veoma izražen, obzirom da se imovina Fonda ulaže u finansijske instrumente čije su cijene podložne dnevnim promjenama, i što su tržišta Republike Srpske i Federacije BiH, na kojima se kotira najveći dio hartija iz portfelja Fonda nedovoljno likvidna, tako da promjene cijena na domaćim tržištima direktno utiče na neto vrijednost imovine Fonda.

- Izloženost portfelja Fonda ovome riziku se manifestuje i u padu cijena pojedinih instrumenta, koje za posledicu mogu imati smanjenje prinosa na ulaganja Fonda, i smanjenje neto vrijednosti imovine Fonda.

- Veće promjene cijena hartija od vrijednosti emitenata iz portfelja Fonda na berzama, ili na drugim uređenim tržištima, na kojima su uvrštene i na kojima se njima trguje, a koji nastaju kao posledica posebnih karakteristika, koje nisu direktno povezane sa emitentom, predstavljaju opšti rizik promjene cijena.

- Na rizik promjene cijena hartija od vrijednosti iz portfelja Fonda utiču i rezultati poslovanja emitenta, kao i trend pozitivnog ili negativnog razvoja emitenta.

- Ovaj rizik negativno utiče na vrijednost neto imovine Fonda a Društvo za upravljanje ne može spriječiti njegov nastanak, ali može voditi aktivnosti koje imaju za cilj smanjenje rizika promjene cijena hartija od vrijednosti iz portfelja Fonda i smanjenja negativnih efektata ovih promjena, obzirom da one utiču ili, da mogu uticati na veću promjenu cijena udjela Fonda.

2. Rizik promjene kamatne stope predstavlja rizik koji može dovesti do promjene vrijednosti imovine Fonda, pošto promjena kamatnih stopa direktno utiče na promjenu cijena hartija od vrijednosti u portfelju Fonda, kojima se trguje na berzma i na drugim uređenim javnim tržitima.

- Ulaganjem imovine Fonda u dužničke hartije od vrijednosti na domaćim i stranim finansijskim tržištima se povećava kamatni rizik, obzirom da se tržišna vrijednost instrumenata sa fiksnim prinosom mijenja u zavisnosti od promjene kamatnih stopa, naročito kod obveznica koji imaju duže rokove dospijeća.

- Optimalna mjera izloženosti kamatnom riziku predstavlja prosječno vrijeme do dospijeća obveznice (duracija), tako da kod rasta kamatnih stopa bolji učinak imaju portfelji sa manjom duracijom , a kada kamatne stope padaju bolji učinak imaju portfelji sa većom duracijom.

- Ovaj rizik se ispoljava na vrijednost neto imovine Fonda i Društvo za upravljanje može uticati na njegovo smanjenje aktivnim praćenjem visine kamatnih stopa, praćenjem likvidnosti instrumenata na tržištu, diversifikacijom ulaganja u više vrsta dužničkih hartija od vrijednosti, sa različitim rokovima njihovog dospijeća i ograničavanjem prosječnog vremena do dospijeća ovih hartija.

3. Rizik inflacije predstavlja rizik koji se odnosi na rast stope inflacije u državi ili entitetu u kojoj Fond posjeduje imovinu.

- Ovaj rizik može uticati na smanjenje neto vrijednosti imovine Fonda.

- Rizik promjene inflacije se ispoljava na vrijednost imovine Fonda.

- Društvo za upravljanje ne može direktno uticati na rizik inflacije, ali može smanjiti ovaj rizik pravovremenom i adekvatnom procjenom rasta ili pada vrijednosti valuta, u kojima se obračunava vrijednost pojedine imovine Fonda.

4. Kreditni rizik predstavlja vjerovatnoću djelimičnog ili potpunog gubitka za Fond, usled neispunjenja ugovora zbog negativnih promjena kreditne sposobnosti uključenih strana, obzirom da ova promjena nužno dovodi do nesolventnosti i smanjenja kreditne sposobnosti emitnata, čije se hartije od vrijednosti nalaze u potrfelju Fonda.

- Kreditni rizik se direktno odnosi na emitente čije hartije od vrijednosti se nalaze u portfelju Fonda.

- Ovaj rizik utiče na vrijednost imovine Fonda, i on se ispoljava na smanjenje vrijednosti imovine Fonda, za slučaj smanjenja kreditne sposobnosti emitenta, koja može dovesti do pada vrijednosti njegovih hartija od vrijednosti.

- Društvo za upravljanje može uticati na ovaj rizik:

1. kontinuiranim praćenjem finansijskih pokazatelja emitenata iz portfelja Fonda,
2. analizom bilansnih pozicija periodičnih i godišnjih obračuna emitenata iz portfelja Fonda
3. analizom novčanog toka emitenata iz portfelja Fonda,
4. analizom izvršenih kreditnih obaveza emitenata iz portfelja Fonda i
5. procjenom mogućnosti emitenata da plaćaju dospjele kamate i anuitete po uzetim kreditima.

- Ako Društvo za upravljanje blagovremeno procijeni finansijsko stanje emitenta, sa aspekta izvršavanja njegovih tekućih i budućih obaveza, onda može donijeti odluku o prodaji ulaganja u tom emitentu, kako bi se izbjegao ili smanjio rizik gubitka za Fond.

- Rizik države predstavlja dio kreditnog rizika, iz razloga što države, entiteti ili lokalne zajednice kao izdavaoci dužničkih hartija, u periodima finansijske krize imaju smanjene budžetske prihode, što utiče i što može uticati na smanjenje njhovog kreditnog rejtinga.

- Smanjenje prihoda izdavalaca dužničkih hartija će za posledicu imati nemogućnost izmirenja njihovih budžetskih obaveza, i nemogućnosti izmirenja dospjelih kamata i anuiteta po osnovu izdatih obveznica.

- Rizik države ima direktan uticaj na vrijednost imovine Fonda, i po pravilu se ispoljava u vidu smanjenja imovine Fonda.

- Društvo za upravljanje može smanjiti izloženost riziku države pravilnom diversifikacijom ulaganja, u skladu sa utvrđenim ograničenjima ulaganja u pojedine hartije od vrijednosti, i vodeći računa o kreditnoj izloženosti i pouzdanosti emitenata, prilikom donošenja investicionih odluka.

- Društvo za upravljanje će, prije donošenja odluke o investiranju u državne obveznice izvršiti provjeru kreditne pouzdanosti emitenta ( države, entiteta i opštine ) na osnovu fundamentalne finansijsko-ekonomske analize, provjerom podataka iz njegovih revizorskih izvještaja i provjerom kreditnog rejtinga emitenta, od strane nezavisne agencije.

- Ako analiza pokaže da emitent ima, ili da će u budućnosti imati neusklađen novčani tok za izmirenje dospjelih obaveza po osnovu emitovanih obveznica, Društvo za upravljanje neće investirati u ovu vrstu imovine, kako bi otklonilo opasnost od smanjenja vrijednosti imovine Fonda.

5. Valutni rizik predstavlja veliku vjerovatnoću nastanka negativnih efekata na vrijednost portfelja i na finansijski rezultat Fonda, usled velikih promjena kursa domaće valute, u odnosu na strane valute, obzirom da je imovina Fonda uložena u hartije od vrijednosti koje su denominirane u različitim valutama, tako da je taj dio imovine Fonda nužno izložen riziku promjene kursa.

- Ovaj rizik je manje izražen kod ulaganja Fonda u emitente u državama u kojima je euro obračunska valuta, pošto je kurs konvertibilne marke vezan za euro, i pošto Centralna banka BiH radi kao Valutni odbor ( Currency board ) a ne kao emisiona banka.

- Rast vrijednosti eura će izazvati pad vrijednosti konvertibilne marke kao domaće valute, u kojoj se obračunava vrijednost imovine Fonda, što će dovesti do smanjenja vrijednosti imovine fonda, za dio imovine koji se obračunava u eurima.

- Društvo za upravljanje će analizirati promjene kursa eura i preduzimati mjere za smanjivanje ovoga rizika, prodajom hartija od vrijednosti u državama u kojima je euro obračunska valuta, konverzijom eura u konvertibilne marke na računima Fonda i pravilnom diversifikacijom ulaganja u Fond.

6. Rizik koncentracije predstavlja rizik velike koncentracije imovine Fonda u jednoj grani privrede, ili koncentracije dužničkih hartiji od vrijednosti istog izdavaoca, što u slučaju nepovoljnih kretanja u pojedinim granama privrede, ili zbog nemogućnosti isplate dospjelih obaveza izdavaoca dužničkih hartija može ugroziti Fond, ili što može dovesti do značajnih promjena u vrijednosti imovine Fonda.

- Rizik koncentracije za Fond predstavlja veliku izloženost prema emitentima na tržištu kapitala Republike Srpske, kao i povećanu izloženosti prema pojedinim granama privrede u kojima Fond ima značajna ulaganja.

- Društvo za upravljanje može uticati na ovaj rizik praćenjem i mjerenjem koncentracije ulaganja u portfelju Fonda.

7. Rizik likvidnosti predstavlja rizik da Fond usled negativnih efekata od imovine u svome portfelju, prestane da ispunjava svoje dospjele finansijske obaveze.

- Rizik likvidnosti pojedinih dijelova imovine Fonda predstvalja rizik konverzije dijelova imovine Fonda u likvidna sredstva, obzirom da nije moguće na kraći period i bez većih gubitaka izvršiti konverziju pojedinih dijelova imovine u likvidna sredstva.

- Fond ima najveću izloženost na tržištu kapitala Republike Srpske zbog njegove nedovoljne likvidnosti, koja dodatno utiče na likvidnost Fonda.

- Obaveza je Društva za upravljanje da, prije donošenja odluke o kupovini određene imovine za račun Fonda, vodi računa o likvidnosti imovine koju namjerava da kupi za Fond, obzirom da će likvidnost hartije od vrijednosti, ili druge imovine koju Društvo kupi za Fond nužno uticati na likvidnost portfelja Fonda.

- Društvo za upravljanje može uticati na ovaj rizik, tako što će voditi računa da novim kupovinama imovine za Fond ne ugrozi likvidnost Fonda, i da ne ugrozi mogućnost Fonda da isplati otkupljene udjele Fonda, u skladu sa zakonskim uslovima i rokovima.

8. Rizik uspješnosti se odnosi na uspješnost poslovanja emitenata u kojima Fond ima ulaganja, ili čije hartije od vrijednosti Društvo za upravljanje namjerava da kupi za račun Fonda, obzirom da ni jedan emitent ne može garantovati da će ostvariti pozitivan poslovni rezultat, tako da imovina u portfelju Fonda može imati uspješnost, koja se razlikuje od očekivanja od ovoga ulaganja.

- Rizik uspješnosti ima uticaj na vrijednost imovine Fonda, obzirom da smanjenje vrijednosti hartija od vrijednosti određenih emitenata iz portfelja Fonda za posledicu može imati smanjenje vrijednosti imovine Fonda. Ovaj rizik se ispoljava prilikom obračuna vrijednosti imovine Fonda.

- Društvo za upravljanje može uticati na ovaj rizik kontinuiranom analizom finansijskih pokazatelja emitenata iz portfelja Fonda, i emitenata čije hartije od vrijednosti namjerava da kupi za račun Fonda, tako što će izvršiti prodaju hartija od vrijednosti emitenata koji imaju negativno ili nezadovoljavajuće poslovanje, ili tako što za račun Fonda neće kupiti njihove hartije od vrijednosti.

9. Rizik reinvestiranja predstavlja rizik da će budući novčani prilivi od pojedinih finansijskih instrumenata biti reinvestirani po nižim kamatnim stopama, i da će reinvestiranje pod navedenim uslovima dovesti do smanjenja očekivanog prinosa Fonda.

- Ovaj rizik je najizraženiji kod obveznica i novčanih depozita u poslovnim bankama, u periodima pada visine kamatnih stopa, pošto se kuponi reinvestiraju po manjoj stopi od stope prinosa do dospijeća, koja je bila u trenutku kupovine finansijskih instrumenata.

- Društvo za upravljanje ne može uticati na ovasj rizik iz razloga što visinu kamatnih stopa utvrđuje izdavalac dužničkih hartija od vrijednosti.

- Rizici u vezi sa strukturom portfelja Fonda su usklađeni sa politikom ulaganja u Fond.

10. Rizik banke depozitara, poslovne banke i kastodi banke predstavlja opasnost da će Fond izgubiti dio imovine kod banke depozitara, kod poslovne banke ili kod kastodi banke usled njihovih finansijskih teškoća i unutrašnjih dešavanja, koja mogu ugroziti imovinu Fonda.

- Rizik gubitka imovine kod ovih banaka može nastati kao posledica lošeg upravljanja, propusta ili prevara.

- Društvo za upravljanje može uticati na ovaj rizik, tako što će periodično analizirati finansijski položaj banke depozitara Fonda, radi preduzimanja radnji na promjeni banke depozitara Fonda.

11. Rizik promjene poreskih propisa predstavlja vjerovatnoću izmjena poreskih propisa u Republici Srpskoj i u državama u kojima Fond ima ulaganja, pošto navedene izmjene mogu dovesti do smanjenja profitabilnosti Fonda, obzirom da su poreski propisi koji regulišu vlasništvo i transakcije finansijskim instrumentima veoma složeni, i da njihove promjene obično ne prate inovacije finansijskih instrumenata.

- Povećanjem poreskih stopa određene vrste imovine koja se nalazi u portfelju Fonda, ili naknadnim oporezivanjima finansijskih transakcija Fonda, može za posledicu imati poslovni gubitak Fonda.

- Društvo za upravljanje ne može uticati na ovaj rizik i jedino što može učiniti su savjeti potencijalnim investitorima u Fond da, prije donošenja odluke o kupovini udjela Fonda, dobro prouče poreske zakone Republike Srpske.

12. Politički i regulatorni rizik predstavljaju rizike koji mogu dovesti do promjene vrijednosti imovine Fonda, usled negativnog uticaja političke nestabilnosti država, na čijim tržištima Fond investira svoju imovinu, obzirom da političke promjene u tim državama mogu dovesti do promjene vladine politike ili do promjene Zakona koji regulišu ulaganja na finansijskim tržištima, što za posledicu može imati promjenu poreskih Zakona, promjenu vrijednosti domaće valute, ograničenje stranih investicija i više drugih negativnih posledica za investitore.

- Društvo za upravljanje ne može uticati na ovaj rizik, obzirom da nema mogućnost da utiče na političke dogadjaje u državama u kojima investira, ali je u obavezi da brzo i odgovorno reaguje kako bi zaštitilo imovinu Fonda.

13. Zakonski rizik predstavlja rizik nastanka gubitaka za Fond primjenom novih Zakona, koji su nepovoljniji za Fond u odnosu na prethodne Zakone.

- Kod ovog rizika postoji i dodatna opasnost tumačenja donosilaca Zakona i njegove primjene od strane domaćih Sudova, koje mogu negativno uticati na poslovanje Fonda.

- Društvo za upravljanje ne može uticati na ovaj rizik.

## 9. NAZNAKA DRŽAVA, JEDINICA LOKALNE UPRAVE, ILI MEĐUNARODNIH ORGANIZACIJA U ČIJE SE HARTIJE OD VRIJEDNOSTI I INSTRUMENTE TRŽIŠTA NOVCA MOŽE ULAGATI VIŠE OD 35 % IMOVINE FONDA,

- Fond može više od 35% svoje imovine ulagati:

1. u dužničke hartije od vrijednosti, koje izdaju ili za koje garantuju Republika Srpska i Federaciju BiH i
2. u dužničke hartije od vrijednosti, koje izdaje ili za koje garantuje jedinica loklane uprave u Republici Srpskoj.

## 10. NAJNIŽI IZNOS POJEDINAČNOG ULAGANJA U FOND, NAČIN UPISA UDJELA I NAČIN I USLOVI OTKUPA UDJELA

## 10.1. Najniži iznos pojedinačnog ulaganja u Fond

- Najniži iznos pojedinačnog ulaganja u Fond iznosi 500,00 ( pet stotina ) KM.

- Udjeli Fonda se upisuju u Centralnom registru.

- Prava iz udjela Fonda se stiču upisom udjela Fonda u registar udjela.

- Udjelima Fonda će se trgovati na Banjalučkoj berzi u roku od dvije godine nakon osnivanja Fonda.

## 10.2. Način upisa udjela Fonda

- Za vođenje registra udjela Fonda je nadležan Centralni registar.

- Centralni registar i Društvo za upravljanje će vlasnicima udjela, ili njihovim zakonskim zastupnicima na njihov zahtjev i na trošak vlasnika udjela, dostavljati izvode o prometu i stanju njihovih udjela u Fondu.

- Društvo za upravljanje će u prve dvije godine nakon osnivanja Fonda otkup i prodaju udjela vršiti dva puta godišnje, nakon svakih šest kalendarskih mjeseci, računajući prvi dan u narednom mjesecu, od dana registracije udjela u Centralnom registru.

- Društvo za upravljanje će obavještenje o datumu početka i završetka perioda prijema zahtjeva za otkup i prodaju udjela Fonda objaviti na jedinstvenom portalu tržišta kapitala Republike Srpske i na svojoj internet stranici, najkasnije petnaest dana prije početka perioda, a objava će biti dostupna za sve vrijeme trajanja perioda.

- Navedeno obavještenje će biti objavljeno i u jednom dnevnom listu koji izlazi na cijelom području Republike Srpske, najkasnije petnaest dana prije početka perioda.

## 10.3. Način i uslovi otkupa udjela Fonda

- Zahtjevi za otkup i prodaju udjela Fonda će se primati u sjedištu Društva za upravljanje u ulici Gavrila Principa br. 11. u Bijeljini, ili elektronskim putem na e-mail adresu: [svetlana.ristic@investnova.info](mailto:svetlana.ristic@investnova.info) svakim radnim danom, od 8 h do 16 h petnaest radnih dana prije početka otkupa i prodaje, koji je utvrđen ovim Prospektom.

- Cijena udjela u Fondu u prve dvije godine nakon njegovog osnivanja određuje se na poslednji dan perioda u kojem se primaju zahtjevi za otkup udjela.

- Društvo za upravljanje će, u prve dvije godine nakon osnivanja Fonda učiniti dostupnim podatke o primljenim zahtjevima za otkup i za prodaju udjela Fonda, na jedinstvenom portalu tržišta kapitala Republike Srpske i na svojoj internet stranici.

- Društvo za upravljanje će, nakon isteka perioda od dvije godine od osnivanja Fonda vršiti otkup i prodaju udjela Fonda svakim radnim danom.

- Udjele Fonda mogu kupovati pravna i fizička lica, rezidenti i nerezidenti.

- Za potrebe obavezne identifikacije, investitor je dužan da Društvu za upravljanje, ili banci depozitaru prije kupovine udjela, dostavi sledeću dokumentaciju:

1. za fizička lica: ličnu kartu ili pasoš i broj transakcionog računa u banci,

2. za maloljetna lica zahtjev za kupovinu udjela Fonda prije prve kupovine udjela Fonda podnosi njegov zakonski zastupnik, po utvrđenoj proceduri i uz propisanu dokumentaciju,

3. za pravna lica: izvod o registraciji iz sudskog registra, matični broj ili drugi identifikacioni broj, i lična karta ili pasoš zakonskog zastupnika sa pečatom firme.

- Udjeli Fonda se kupuju i prodaju po cijeni, koja se utvrđuje tako što se neto vrijednost imovine Fonda podijeli sa ukupnim brojem izdatih udjela.

- Udjeli Fonda obezbjeđuju ista prva svim vlasnicima udjela.

- Vlasništvo nad udjelima Fonda se stiče danom uplate novčanih sredstava radi kupovine udjela Fonda, na račun Fonda koji se vodi kod banke depozitara Fonda.

- Zahtjev za kupovinu udjela Fonda je dostupan svim potencijalnim kupcima u sjedištu Društva za upravljanje ili na internet stranici Društva, a svako pravno ili fizičko lice može neograničen broj puta kupovati udjele Fonda.

- Strana pravna i fizička lica, kao nerezidenti mogu kupovati udjele Fonda uplatama na devizni račun Fonda, koji vodi banka depozitar Fonda, a instrukcije za devizno plaćanje se mogu preuzeti sa internet stranice Društva za upravljanje.

- Udjeli Fonda se ne mogu izdati prije nego što se u propisanom roku, i na propisan način ne izvrši uplata za kupovinu udjela, a uz zahtjev za izdavanje udjela se prilaže propisana dokumentacija.

- Zahtjev za kupovinu udjela Fonda će se smatrati nevažećim ukoliko podnosilac zahtjeva u roku od pet radnih dana od dana podnošenja zahtjeva ne izvrši uplatu udjela, a za slučaj da je izvršena uplata udjela a da zahtjev za njihovu kupovinu nije zaprimljen, ili da se isti ne može identifikovati u navedenom roku, uplaćena sredstva će se tretirati kao neraspoređena sredstva i ona neće ulaziti u obračun vrijednosti neto imovine Fonda.

- Ako se u roku od pet radnih dana od dana uplate izvrši identifikacija lica, koje je izvršilo uplatu udjela Fonda, njemu će se dodjela udjela Fonda izvršiti na dan identifikacije uplate, a ako se u navedenom roku ne izvrši identifikacija lica koje je izvršilo uplatu udjela Fonda, Društvo za upravljanje će banci depozitaru dati nalog da ova novčana sredstva vrati banci kod koje je uplata izvršena, narednog dana nakon isteka roka od pet dana, a troškovi povrata novčanih sredstava padaju na teret neidetifikovanog uplatioca.

- Društvo za upravljanje će nakon prijema zahtjeva za kupovinu udjela izvrši identifikaciju pravnog ili fizičkog lica, koja je propisana Zakonom o sprečavanju pranja novca i finansiranja terorističkih aktivnosti ( Službeni glasnik BiH br. 47/14 ), a za slučaj da ne može da identifikuje uplatioca, Društvo je dužno da navedenu sredstva tretira kao neraspoređena, i ova sredstva ne ulaze u obračun vrijednosti neto imovine Fonda.

- Društvo za upravljanje ima pravo da odbije zahtjev za kupovinu udjela Fonda, ako zahtjev nije u skladu sa Zakonom o investicionim fondovima, Zakonom o sprečavanju pranja novca i finansiranju terorističkih aktivnosti, Zakonom o deviznom poslovanju i ovim Prospektom.

- Nakon prijema zahtjeva za otkup udjela Fonda, Društvo za upravljanje će vlasniku udjela izdati potvrdu o prijemu zahtjeva, a ako od dana prijema zahtjeva za otkup udjela do dana isplate, dodje do promjene podataka navedenih u zahtjeva, Društvo će vlasnika udjela nakon izvršene isplate obavijestiti o navedenim promjenama.

### 10.4. Otkup „IN SPECIE“

- Društvo za upravljanje će otkup udjela velike vrijednosti umjesto u novcu izvršiti u imovini Fonda, prenosom odgovarajućeg procenta svake vrste imovine Fonda u vrijednosti koja je jednaka vrijednosti udjela koji se na ovaj način otkupljuju, u mjeri u kojoj je ovakav način otkupa moguć i sprovodiv.

- Ovakav način otkupa udjela Fonda se naziva otkup „in specie“, i on se primjenjuje samo ako bi se prodajom imovine Fonda neophodnom za otkup velike vrijednosti udjela, dovela u opasnost likvidnost Fonda, i ako bi se time u nepovoljan položaj doveli drugi vlasnici udjela Fonda.

- Otkup „in specie“ je dozvoljen samo ako su ispunjeni sledeći uslovi:

1. da vlasnik udjela Fonda pristaje na ovakav otkup,
2. da razlika između ukupne vrijednosti odgovarajućeg procenta svake vrste imovine Fonda koja se prenosi, odgovara ukupnoj vrijednosti udjela, za slučaj njihove isplate u novcu i
3. da prenos odgovarajućeg procenta svake vrste imovine Fonda, na podnosioca zahtjeva za isplatu kontroliše banka depozitar Fonda.

- Nije dozvoljen otkup „in specie“ ako imovina Fonda koja bi se prenijela na vlasnika udjela ima vrijednost manju od 50,00 KM, u kom slučaju se vlasniku udjela isplata vrši u novcu.

- Društvo za upravljanje će kupcu udjela Fonda dostaviti potvrdu o broju stečenih udjela u Fonda, u roku od pet radnih dana od dana sticanja udjela.

## 11. NAČIN I VRIJEME OBRAČUNA VRIJEDNOSTI UDJELA FONDA I VRIJEDNOSTI NETO IMOVINE FONDA

- Vrijednost udjela Fonda na dan vrednovanja se utvrđuje dijeljenjem vrijednosti neto imovine Fonda izražene u konvertilnim markama, sa ukupnim brojem udjela Fonda.

- Cijene udjela Fonda utvrđuje Društvo za upravljanje, u skladu Zakonom i podzakonskim aktima.

- Cijena udjela Fonda se izračunava kao neto vrijednost imovine Fonda podijeljena brojem izdatih udjela.

- Broj izdatih udjela Fonda je jednak broju udjela u trenutku obračuna cijene, uzimajući u obzir prodaju i otkupe izvršene od trenutka zadnjeg obračuna cijene do trenutka obračuna nove cijene.

- Utvrđivanje cijene udjela Fonda nadzire i potvđuje banka depozitar, koja je odgovorna za tačnost izračunavanja cijene udjela.

- Vrijednost neto imovine Fonda utvrđuje Društvo za upravljanje, u skladu sa Pravilnikom o utvrđivanju imovine investiciog fonda i obračunu neto imovine po udjelu ili akciji investicionog fonda.

- Kao dan vrednovanja imovine Fonda ( t-1 ) se uzima dan koji prethodi danu ( t ) tokom koga se obračunava neto vrijednost po udjelu Fonda, a ukupan broj udjela Fonda na dan vrednovanja se utvrđuje umanjenjem broja udjela od prethodnog dana vrednovanja, za broj udjela koje Fond povlači za lica koja su na dan vrednovanja predala ispravan zahtjev za prodaju udjela Fonda, i tako prestali biti vlasnici udjela, i uvećanjem za broj udjela koje Fond izdaje za lica, čija su sredstva na dan vrednovanja evidentirana na računu Fonda u svrhu kupovine udjela Fonda, i ako su podnijeli ispravan i potpun zahtjev za kupovinu udjela.

- Zahtjevi za prodaju udjela Fonda i uplate po zahtjevima za kupovinu udjela, koji u Društvo za upravljanje stignu u dane vikenda ili u dane praznika, će se obračunati po neto vrijednosti imovine po udjelu Fonda, od prvog sledećeg radnog dana.

- Društvo za upravljanje utvrđuje vrijednost imovine i obaveza Fonda i cijene udjela Fonda, u skladu sa Zakonom, međunarodnim računovodstvenim standardima i aktima Fonda, kojima se reguliše način utvrđivanja vrijednosti imovine Fonda, i način obračuna neto vrijednosti imovine Fonda po udjelu.

- Vrijednost neto imovine Fonda i cijene udjela Fonda po odbitku obaveza i troškova Fonda, se izračunavaju svakog radnog dana, za prethodni radni dana najkasnije do 14 h, a cijena udjela Fonda se izračunava kao neto vrijednost imovine Fonda podijeljena sa brojem izdatih udjela.

- Broj izdatih udjela Fonda je jednak broju udjela u trenutku obračuna cijene, pri čemu se u obzir uzimaju prodaje i otkupi koji su izvršeni od trenutka zadnjeg obračuna cijena, do trenutka obračuna nove cijene.

- Cijena udjela Fonda je nominovana u konvertiblinim markama, i ona se zaokružuje na četiri decimale.

- Društvo za upravljanje će na svojoj internet stranici objaviti cijene udjela Fonda, nakon svakog obračuna.

- Obračun vrijednosti imovine Fonda i cijene udjela Fonda nadzire i potvrđuje banka depozitar Fonda, koja je odgovorna za tačnost ovih obračuna.

## 12. VRIJEME, METOD I UČESTALOST OBRAČUNAVANJA CIJENE ZA PRODAJU NOVIH UDJELA ILI OTKUP POSTOJEĆIH, NAČIN OBJAVLJIVANJA TIH CIJENA, OKOLNOSTI U KOJIMA MOŽE DOĆI DO OBUSTAVE EMISIJE ILI OTKUPA, OPIS IZNOSA I UČESTALOSTI PLAĆANJA DOZVOLJENIH NAKNADA I TROŠKOVA EMISIJE I OTKUPA UDJELA

- Cijena udjela u Fondu se obračunava svakoga radnog dana.

- Cijenu udjela u Fondu obračunava Društvo za upravljanje.

- Obračun cijene udjela u Fondu koju izvrši Društvo za upravljanje kontroliše i potvrđuje banka depozitar Fonda.

- Prije utvrđivanja cijene udjela u Fondu, Društvo za upravljanje će utvrditi vrijednost njegove imovine i svih obaveza i naknada Fonda.

- Vrijednost udjela Fonda na dan vrednovanja se utvrđuje dijeljenjem vrijednosti neto imovine Fonda izražene u konvertibilnim markama sa ukupnim brojem udjela.

- Obračunavanje cijene za prodaju novih udjela ili za otkup postojećih udjela u Fondu se vrši svakoga radnog dana.

- Cijene udjela u Fondu se objavljuju na internet stranici Društva za upravljanje svakoga radnog dana.

- Društvo za upravljanje će sledećeg dana od dana obračuna cijene udjela u Fondu obavijestiti Komisiju o cijeni udjela na dan obračuna.

- Do obustave emisije, ili otkupa udjela može doći u slučaju ako nastupe izuzetne okolnosti u kojima nije moguće utvrditi tačnu cijenu imovine iz portfelja Fonda.

- Odluku o obustavi emisije ili otkupa udjela Fonda zajednički donose Društvo za upravljanje i banka depozitar Fonda, kako bi se zaštitili interesi vlasnika udjela, ili potencijalnih vlasnika udjela Fonda.

- Društvo za upravljanje će obustavu emisije ili otkupa udjela Fonda bez odlaganja prijaviti Komisiji, a obavještenje o obustavi emisije ili otkupa udjela Fonda će na dan donošenja biti objavljeno: na jedinstvenom portalu tržišta kapitala Republike Srpske, na internet stranici Društva i u jednom dnevnom listu koji izlazi na području cijele Republike Srpske.

- Obavještenje o obustavi emisije ili otkupa udjela Fonda će sadržavati i informaciju investitorima, koji za vrijeme obustave emisije ili otkupa udjela, Društvu za upravljanje ili banci depozitaru podnesu zahtjev za kupovinu ili zahtjev za otkup udjela Fonda, da njihovi nalozi neće biti izvršeni u propisanim rokovima i da mogu povući svoje zahtjeve dok traje obustava, ili da se zahtjevi mogu izvršiti po cijeni na prvi dan nakon prestanka obustave emisije ili otkupa.

- Društvo za upravljanje će za vrijeme trajanja obustave emisije ili otkupa udjela Fonda primati naloge za otkup ili prodaju udjela, i ovi nalozi će se izvršiti u trenutku kada bude obračunata sledeća otkupna ili prodajna cijena udjela.

- Društvo za upravljanje će za vrijeme trajanja obustave emisije ili otkupa udjela Fonda zahtjeve primati i evidentirati prema redosledu prijema, tako da ni jedan kupac ili vlasnik udjela Fonda ne dođe u povlašćen položaj u odnosu na druge.

- Prava vlasnika udjela Fonda i prava i tereti na udjelima Fonda za vrijeme obustave emisije ili otkupa udjela će mirovati, a odluku o prestanku obustave donose Društvo za upravljanje i banka depozitar fonda, nakon što zajednički procijene da su prestali razlozi za obustavu emisije ili otkupa, i da se može odrediti tačna cijena imovine iz portfelja Fonda.

- Obustava emisije ili otkupa udjela Fonda može trajati najduže tridest dana, a saglasnost da se ovaj rok produži može dati samo Komisija.

- Društvo za upravljanje će zahtjeve za emisiju ili otkup udjela Fonda, koji budu primljeni za vrijeme obustave emisije ili otkupa udjela, izvršiti po cijeni udjela Fonda utvrđenoj na dan prestanka obustave.

- Društvo za upravljanje će obavještenje o nastavku poslovanja objaviti na jedinstvenom portalu tržišta kapitala Republike Srpske, na svojoj internet stranici i u jednom dnevnom listu, koji izlazi na području cijele Republike Srpske.

- Na teret imovine Fonda se mogu isplaćivati naknade i troškovi koji su predviđeni Zakonom, podzakonskim aktima i aktima Fonda.

- Investitoru Fonda i samom Fondu se mogu obračunati i naplatiti sledeće naknade:

1. ulazna naknada, koja se odbija od iznosa uplate u trenutku kupovine udjela Fonda,
2. izlazna naknda, koja se odbija od neto vrijednosti imovine Fonda po udjelu u trenutku otkupa udjela Fonda,
3. naknada troškova dostave izvoda o stanju i prometu udjela u Fondu u njihovom vlasništvu i
4. naknade za upravljanje, koja se obračunava svakog dana na neto vrijednost Fonda prema formuli: iskazana godišnja naknada za upravljanje x 1/365.

- Ulazna naknada se neće naplaćivati.

- Izlazna naknada će se obračunavati i naplaćivati vlasnicima udjela koji to svojstvo stiču transformacijom Fonda, kao i drugim investitorima Fonda koji svojstvo vlasnika udjela stiču nakon transformacije Fonda.

- U prvoj godini nakon izvršene transformacije Fonda vlasnicima udjela će se izlazna naknada naplaćivati u procentu od 20% od vrijednosti udjela koje prodaju prilikom svake isplate.

- U drugoj godini nakon izvršene transformacije Fonda vlasnicima udjela će se izlazna naknada naplaćivati u procentu od 10% od vrijednosti udjela prilikom svake isplate.

- Nakon isteka roka od dvije godine nakon izvršene transformacije Fonda vlasnicima udjela će se izlazna naknada naplaćivati u procentu od 2% od vrijednosti udjela prilikom svake isplate.

- Izlazna naknada će se naplaćivati u novcu, ili u hartijama od vrijednosti iz portfelja Fonda, u zavisnosti od načina na koj se vrši isplata udjela Fonda.

- Naknada troškova dostave izvoda o stanju i prometu udjela Fonda vlasnicima udjela će se naplaćivati u iznosu od 10,00 KM po izvodu, samo ako se izvod izdaje na zahtjev vlasnika udjela.

- Izlazne naknade u prve dvije godine nakon osnivanja Fonda predstavljaju prihod Fonda, a nakon isteka dvije godine ove naknade postaju prihod Društva za upravljanje.

- Društvo za upravljanje može donijeti odluku o promjeni visine izlaznih i ulaznih naknada, o čemu je dužno da obavijesti Komisiju.

- Društvo za upravljanje će izmijenjenu odluku o visini izlaznih i ulaznih naknada objaviti na jedinstvenom portalu tržišta kapitala Republike Srpske, na svojoj internet stranici i u jednom dnevnom listu koji izlazi na području cijele Republike Srpske.

- Izlazne i ulazne naknade se ne naplaćuju:

1. u slučaju likvidacije Fonda,
2. u slučaju spajanja, pripajanja ili podjele Fonda i

3. u slučaju promjene oblika Fonda.

## 13. GODIŠNJE NAKNADE I TROŠKOVI POSLOVANJA KOJI MOGU TERETITI FOND, I OPIS NJIHOVOG UTICAJA NA BUDUĆE PRINOSE INVESTITORA

- Društvo za upravljanje ima pravo na naknadu za upravljanje, koja se isplaćuje iz imovine Fonda.

- Naknada za upravljanje koja pripada Društvu za upravljanje iznosi 2,7 %, i obračunava se na neto vrijednost imovine Fonda po formuli 2,7 % x 1/365.

- Naknada za upravljanje se obračunava svakoga dana a isplaćuje se jednom mjesečno.

- Kontrolu obračuna i naplate naknade za upravljanje vrši banka depozitar Fonda.

- Ostali troškovi koji se mogu knjiti na teret imovine Fonda su:

1. naknada i troškovi, koji se plaćaju banci depozitaru,
2. troškovi i provizije, koji se plaćaju prilkom kupovine ili prodaje imovine Fonda,
3. troškovi vođenja registra udjela, uključujući i troškove izdavanja potvrda o prometu i stanju udjela, koji ne padaju na teret vlasnika udjela, i troškovi isplate udjela u dobiti,
4. troškovi godišnje revizije finansijskih izvještaja Fonda,
5. troškovi izrade, štampanja i poštarine polugodišnjih i godišnjih izvještaja, koji se dostavljaju vlasnicima udjela,
6. sve propisane naknade koje se plaćaju Komisiji,
7. porezi koje je Fond dužan da obračuna i da plati na svoju imovinu,
8. troškovi objavljivanja izmjena Prospekta Fonda i drugih obavještenja i
9. ostale naknade, koje Fond plaća, u skladu sa Zakonom i podzakonskim aktima.

- Iz imovine Fonda se ne može isplaćivati ni jedan drugi trošak, koji nije naveden u Prospektu Fonda.

- Ukupan iznos svih troškova koji se knjiže na teret Fonda, se iskazuje kao pokazatelj ukupnih troškova Fonda i oni se obračunavaju na sledeći način: ukupna naknada za upravljanje + ukupni iznos svih ostalih troškova propisanih Zakonom, osim troškova koji su izuzeti Zakonom / prosječna godišnja neto vrijednost imovine x 100.

- Iznos troškova Fonda se objavljuje u revidiranom godišnjem izvještaju Fonda.

- Pokazatelj ukupnih troškova Fonda ne može prelaziti 3,5 % prosječne godišnje neto vrijednosti imovine Fonda.

- Troškovi, koji u određenoj godini pređu najviši dozvoljeni nivo iz prethodnog stava padaju na teret Društva za upravljanje.

- Ukupni troškovi koji terete Fond i koji na godišnjem nivou ne mogu preći 3,5 % od neto vrijednosti imovine Fonda, ne utiču na buduće prinose investitora obzirom na strukturu imovine Fonda i na visinu planiranih prihoda od: dividendi, kamata na dužničke hartija i kamata na novčane depozite, kao i na očekivani rast vrijednosti imovine Fonda.

## 14. INFORMACIJA O NAČINU OBRAČUNA I NAČINU UČESTALOSTI ISPLATE UDJELA U DOBITI, ILI DIVIDENDI FONDA VLASNICIMA UDJELA

- Dobit Fonda se utvrđuje finansijskim izvještajima Fonda, i ona u cjelosti pripada vlasnicima udjela Fonda.

- Ukupno ostvarena dobit se reinvestira u Fond.

- Dobit Fonda se pripisuje vrijednosti imovine Fonda, i ona je sadržana u objavljenoj vrijednosti udjela Fonda.

## 15. PORESKI PROPISI KOJI SE PRIMJENJUJU NA FOND, KOJI SU OD ZNAČAJA ZA VLASNIKE UDJELA

- Na teret imovine Fonda se obračunavaju i plaćaju sve poreske obaveze Fonda, u skladu sa važećim poreskim propisima Republike Srpske uključujući i poreske obaveze koje je Fond dužan da podmiri na svoju imovinu ili na ostvarenu dobit, kao i za troškove regulisanja poreskih obaveza i zahtjeva za povrat više plaćenih poreza na teret Fonda.

- Društvo za upravljanje preporučuje investitorima da se samostalno upoznaju sa poreskim Zakonima, obzirom da promjene poreskih propisa u Republici Srpskoj, i u državama u kojima Fond ima imovinu, mogu uticati na vrijednost imovine Fonda, i na vrijednost njihovih udjela u Fondu.

## 16. ISTORIJSKI PRINOS FONDA I PROFIL TIPIČNOG INVESTITORA KOME JE FOND NAMIJENJEN

- Društvo za upravljanje nema podatke o istorijskom prinosu Fonda, pošto se Fond osniva u ovoj poslovnoj godini, a investicioni cilj Fonda je ostvarivanje prinosa na duži rok.

- Društvo za upravljanje će nakon prvog godišnjeg obračuna Fonda i u budućnosti, na svojoj internet stranici objavljivati visinu prinosa Fonda.

- Tipični investitori u Fond su domaća i strana pravna i fizička lica, koja namjeravaju investirati na duži rok sa većom tolerancijom prema riziku, koji žele iskoristiti mogućnost ostvarivanja viših prinosa koje pružaju akcije uz stabilnost koju nude ulaganja u obveznice, kao i iskusnijim investitorima koji žele postići specifične investicione ciljeve, te investitorima koji žele diverzifikovati strukturu svoje imovine.

## 17. TRAJANJE POSLOVNE GODINE

- Poslovna godina Fonda je izjednačena sa kalendarskom godinom i ona počenje prvog januara i završava se tridest prvog decembra.

## 18. DATUM IZDAVANJA PROSPEKTA: 12.06.2017. godine.

- Prospekt Fonda donosi Upravni odbor Društva za upravljanje.

- Prospekt Fonda stupa na snagu sledećeg dana od dana njegovog odobravanja od strane Komisije.

- Društvu za upravljanje je zabranjeno nuditi javnom ponudom udjele u Fondu prije nego što Komisija odobri Prospekt Fonda.

- Društvo za upravljanje će u roku od sedam dana od dana odobravanja od starne Komisije objaviti Prospekt Fonda u jednom dnevnom listu, koji je dostupan na cijeloj teritoriji Republike Srpske.

- Izmjene i dopune Prospekta Fonda se vrše u skladu sa propisanom procedurom.

- Društvo za upravljanje je dužno da pribavi saglasnost Komisije na izmjene Prospekta Fonda, kojima će se povećavati: ulazne naknade, izlazne naknade, godišnje naknade za upravljanje Fondom, ili kojima će se mijenjati investicioni ciljevi Fonda, navedeni rizici ulaganja u Fond, promjene politike isplata udjela u dobiti, i kojima će se izvršiti pripajanje, spajanje sa drugim Fondom ili podjela Fonda.

- Za izmjene Prospekta Fonda moraju biti ispunjeni sledeći uslovi:

1. obavještenje o predloženim promjenama mora se putem pošte poslati vlasnicima udjela, i objavljivati u jednom dnevnom listu koji je dostupan na cijeloj teritoriji Republike Srpske, najmanje jednom u svakih četrnaest dana tokom perioda od dva mjeseca, do dana uvodjenja promjena,
2. svi vlasnici udjela moraju biti upoznati sa činjenicom da od Fonda mogu tražiti otkup udjela bez odbitka bilo kakve izlazne naknade, koju bi inače morali platiti prije uvođenja promjena uz obavještavanje o danu njihovog uvodjenja i
3. mora biti izvršen otkup svih udjela, po zahtjevima primljenim prije stupanja na snagu promjena Prospekta.

## 19. PODACI O DRUŠTVU ZA UPRAVLJANJE

## 19.1. Firma, pravni oblik, sjedište Društva za upravljanje, broj odobrenja Komisije, datum osnivanja i upisa u sudski registar, popis drugih fondova kojima upravlja Društvo

- Firma Društva za upravljanje glasi: Društvo za upravljanje investicionim fondovima „Invest nova“ ad Bijeljina.

- Pravni oblik Društva za upravljanje je zatvoreno akcionarsko društvo.

- Akcije Društva za upravljanje su obične, akcijama Društva se ne trguje na Banjalučkoj berzi.

- Sjedište Društva za upravljanje je u Bijeljini, u ulici Gavrila Principa broj 11.

- Društvo za upravljanje je osnovano dana 1.08.2000. godine, a dozvolu za nastavak poslovanja je dobilo Rješenjem Komisije broj: 01-UP-041-1215/07 dana 05.04.2007. godine.

- Društvo za upravljanje je upisano u sudski registar dana 1.06.2007. godine.

- Osnovni kapital Društva za upravljanje iznosi 1.560.000,00 KM, i podijeljen je na 1.560 običnih akcija, čija je naominalna vrijednost 1.000,00 KM po akciji.

- Imena članova Društva za upravljanje ( počev od rednog broja 1. i zaključno sa rednim brojem 38.) su:

|  |  |  |  |  |
| --- | --- | --- | --- | --- |
| Redni broj | Član skupštine društva - akcionar | Identifikacioni broj | Broj akcija sa pravom glasa | % učešće u osnovnom kapitalu |
| 1. | Stevan Radić | 2910958183945 | 587 | 37,628205 |
| 2. | Goran Avlijaš | 2603955171504 | 364 | 23,333333 |
| 3. | Progres AD d.o.o. Zvornik | 01874390 | 177 | 11,346154 |
| 4. | Unicep group d.o.o. Banja Luka | 01986082 | 140 | 8,974359 |
| 5. | Otrantkomerc a.d. Podgorica | 149900135671746 | 68 | 4,358974 |
| 6. | Radovan Vučković | 1411951153951 | 32 | 2,051282 |
| 7. | Dragan Šolaja | 1203955131551 | 28 | 1,794872 |
| 8. | Jelenko Dragičević | 1202986180864 | 24 | 1,538462 |
| 9. | Rajko Vuković | 2304949153971 | 16 | 1,025641 |
| 10. | Veljko Vasiljević | 1405956153968 | 12 | 0,769231 |
| 11. | Brčko i Gas osiguranje | 4600013830004 | 8 | 0,512800 |
| 12. | Obrad Batinić | 0709951151008 | 4 | 0,256410 |
| 13. | Risto Ćeranić | 1301957171501 | 4 | 0,256410 |
| 14. | Srboljub Golubović | 0401943100017 | 4 | 0,256410 |
| 15. | Jovo Gudelj | 0108963153959 | 4 | 0,256410 |
| 16. | Miro Klepić | 0602957171508 | 4 | 0,256410 |
| 17. | Anđelko Kozomara | 2111952100037 | 4 | 0,256410 |
| 18. | Mirjana Maksimović | 0812974188583 | 4 | 0,256410 |
| 19. | Stana Marković | 1009961185859 | 4 | 0,256410 |
| 20. | Radmila Mićić | 1411960185866 | 4 | 0,256410 |
| 21. | Svetozar Mihajlović | 1811949180869 | 4 | 0,256410 |
| 22. | Dragutin Mirović | 2710947171423 | 4 | 0,256410 |
| 23. | Veljko Papaz | 0205949171508 | 4 | 0,256410 |
| 24. | Petra Perić | 2807971186516 | 4 | 0,256410 |
| 25. | Ljubiša Rakić | 1709977180867 | 4 | 0,256410 |
| 26. | Dragan Savić | 2005972180857 | 4 | 0,256410 |
| 27. | Miloš Savić | 1410949183731 | 4 | 0,256410 |
| 28. | Slavica Savić | 1912958187508 | 4 | 0,256410 |
| 29. | Svetozar Sladojević | 0605947100032 | 4 | 0,256410 |
| 30. | Slavica Stević | 2408966185852 | 4 | 0,256410 |
| 31. | Mira Stojanović | 1309955185859 | 4 | 0,256410 |
| 32. | Vladimir Trišić | 2810969180854 | 4 | 0,256410 |
| 33. | Saša Vasiljević | 1707967100013 | 4 | 0,256410 |
| 34. | Milan Vidić | 1106948120042 | 4 | 0,256410 |
| 35. | Boris Vidović | 0602954183734 | 4 | 0,256410 |
| 36. | Danilo Vujat | 0211957101470 | 4 | 0,256410 |
| 37. | Bojan Marković | 0407985180868 | 2 | 0,128205 |
| 38. | Dejan Marković | 2001983180888 | 2 | 0,128205 |

* Vlasnici udjela Fonda i investitori koji namjeravaju da kupuju udjele u Fondu mogu dobiti informacije o Fondu na internet stranici Banjalučke berze i na internet stranici Društva za upravljanje.
* Popis drugih Fondova kojima upravlja Društvo: zatvorenim mješovitim investicionim fondom sa javnom ponudom u preoblikovanju „Invest nova fond“ a.d. Bijeljina, u skladu sa Ugovorom o upravljanju zatvorenim investicionim fondom broj: 01/2007, koji je zaključilo sa Fondom dana 19.04.2007. godine, i na koji je saglasnost dala Komisija svojim Rešenjem broj: 01-UP-041-2453/07, od 15.06.2007. godine, i zatvorenim investicionim fondom sa javnom ponudom „Unioinvest fond“ a.d. Bijeljina, u skladu sa Ugovorom o upravljanju zatvorenim investicionim fondom broj: 01/2007 koji je zaključilo sa Fondom dana 06.12.2007. godine, i na koji je saglasnost dala Komisija svojim Rešenjem broj: 01-UP-041-4170/07, od 28.09.2007. godine.
* Djelatnost Društva za upravljanje investicionim fondovima, prema Zakonu o klasifikaciji djelatnosti i registru poslovnih subjekata po djelatnostima u Republici Srpskoj („Službeni glasnik Republike Srpske“, broj: 74/10) klasifikovana je kao razred broj 66.30 – djelatnosti upravljanja fondovima.

## 19.2.Imena i povezanost članova uprave i njihove kratke biografije:

1. **Srđan Stanojević**, predsjednik Upravnog odbora Društva za upravljanje je rođen 20.06.1980. godine u Bijeljini gdje je i stalno nastanjen, predsjednik je Upravnog odbora Društva za upravljanje, izabran je na Skupštini akcionara Društva dana 24.04.2017. godine na mandatni period četiri godine, završio je Fakultet tehničkih nauka Univerziteta u Novom Sadu, po zanimanju je diplomirani inženjer menadžmenta – master, zaposlen je u „Nova banka“ ad Banja Luka, Filijala Bijeljina na neodređeno vrijeme, počev od 01.08.2007. godine do danas, obavlja dužnost direktora Filijale banke, počev od 01.11.2011. godine bez prekida, pored završenog Fakulteta i mastera posjeduje zvanje specijaliste kontrolinga i interne revizije, nije akcionar Društva za upravljanje niti je akcionar ili član uprave drugog društva za upravljanje investicionim fondovima sa sjedištem u Republici Srpskoj, u poslednjih pet godina nije pravosnažno osuđen za krivična djela i prekršaje koji su propisani Zakonom o tržištu hartija od vrijednosti i Zakonom o investicionim fondovima, protiv njega se ne vodi krivični i prekršajni postupak za djela propisana navedenim Zakonima.

1. **Željko Šupić,** član Upravnog odbora Društva za upravljanje, izabran je na Skupštni akcionara Društva dana 24.04.2017. godine na mandatni period od četiri godine, rođen je 25.01.1974. godine u Trebinju gdje je i stalno nastanjen, po zanimanju je diplomirani ekonomista, završio je Ekonomski fakultet Univerziteta Crne Gore dana 10.10.1998. godine u Podgorici, zaposlen je u ,,Komercijalna banka’’ ad Banja Luka, Filijala Trebinje, od 01.10.2010. godine i obavlja dužnost direktora Filijale Banke, ima 18 godina radnog iskustva u bankarskom sektoru, radio je na poslovima stručnog saradnika za kredite pravnih lica u »Kristal banka« ad Banja Luka, Filijala Trebinje, višeg stručnog saradnika za kredite pravnih lica u „Hypo Alpe-Adria-Bank“ ad Banja Luka, Filijala Trebinje, voditelja pododjela korporativnog bankarstva u ovoj banci, nije akcionar Društva za upravljanje investicionim fondovima, niti je akcionar ili član uprave drugog društva za upravljanje investicionim fondovima sa sjedištem u Republici Srpskoj, u poslednjih pet godina nije pravosnažno osuđen za krivična djela i prekršaje koji su propisani Zakonom o tržištu hartija od vrijednosti i Zakonom o investicionim fondovima, protiv njega se ne vodi krivični i prekršajni postupak za djela propisana navedenim Zakonima.
2. **Stevan Radić**, član Upravnog odbora Društva za upravljanje, izabran je na Skupštini akcionara Društva dana 24.04.2017. na mandatni period četiri godine, po zanimanju je diplomirani pravnik, rođen je 29.10.1958. godine u Bijeljini, stalno je nastanjen u Zvorniku, radio je na poslovima: pripravnika u administrativnoj službi opštine Zvornik, sudije u Osnovnom Sudu Zvornik u odjeljenju za prekršaje, sekretara opštine Zvornik, direktora preduzeća „Prerada sa hladnjačom“ ad Zvornik, upravnika carinarnice Zvornik i direktora društva za upravljanje, član je upravnih odbora u preduzećima: „Vitinka“ ad Kozluk, „Drina osiguranje“ ad Milići, „Promet“ ad Zvornik i Društva za upravljanje i nadzornog odbora investicione grupe „Ventures“ dd Ljubljana, bio je član upravnog odbora preduzeća „Žitopromet Drina“ ad Zvornik nad kojim je otvoren stečajni postupak 2012 godine koji je završen 2016. godine, ima značajno učešće u osnovnom kapitalu Društva za upravljanje, nije akcionara niti član uprave drugog društva za upravljanje, u posljednjih pet godina nije pravosnažno osuđen za krivična djela protiv privrede, koja su pripisana Zakonom o tržištu hartija od vrijednosti i Zakonom o investicionim fondovima, kažnjen novčanom kaznom za prekršaj propisan članom 274. Zakona o tržištu hartija od vrijednosti u 2016. godini.

- Član Upravnog odbora i izvršni direktor Društva za upravljanje Stevan Radić ima status povezanog lica sa Društvom putem kapitala, obzirom da u osnovnom kapitalu Društva posjeduje značajno učešće i da zajedno sa preduzećem »Progres AD« doo Zvornik, sa kojim zajednički djeluje ima više od 33 % akcija u ukupnom osnovnom kapitalu Društva.

- Predsjednik Upravnog odbora Društva za upravljanje Srđan Stanojević, član Upravnog odbora Društva Željko Šupić i izvršni direktor Društva Petar Mitrović nemaju status povezanih lica sa Društvom za upravljanje, obzirom da nisu akcionari Društva.

**Izvršni direktori Društva:**

1. **Stevan Radić**, izvršni direktor Društva za upravljanje, po zanimanju je diplomirani pravnik, trajanje mandata: od 31.03.2015. godine do 31.03.2019. godine, (saglasnost dobijena Rješenjem Komisije broj: 01-UP-52-230-1/15, od 24.04.2015. godine), rođen je 29.10.1958. godine u Bijeljini, stalno je nastanjen u Zvorniku.
2. **Petar Mitrović**, izvršni direktor Društva za upravljanje, po zanimanju je diplomirani ekonomista, trajanje mandata od 29.07.2016. godine do 29.07.2020. godine, rođen je 26.10.1954. godine u mjestu Glavičorak, opština Bijeljina, stalno je nastanjen u Bijeljini, radio je na poslovima: načelnika opštinskog odjeljenja za prostorno uređenje, stambeno komunalne poslove i urbanizam opštine Bijeljina, direktora preduzeća “Bijeljina putevi” ad Bijeljina, direktora “Nova banka” ad Banja Luka, Filijala Bijeljina, direktora preduzeća “Drina” a.d. Bijeljina i izvršnog direktora Društva za upravljanje, u posljednjih pet godina nije pravosnažno osuđen za krivična djela i prekršaje protiv privrede, koji su propisani Zakonom o tržištu hartija od vrijednosti i Zakonom o investicionim fondovima, ne prolazi kroz kaznenu evidenciju za navedena krivična djela i prekršaje.

## 20. BANKA DEPOZITAR

- Banka depozitar Fonda je Centralni registar hartija od vrijednosti ad Banja Luka, ulica Sime Šolaje broj 1. Banja Luka.

- Skraćeno poslovno ime banke depozitara Fonda je: Centralni registar hartija od vrijednosti a.d. Banja Luka

- Matični broj banke depozitara Fonda je 01942026, telefon/faks je 051/348-710; 051/348-718

e-mail adresa je: [info@crhovrs.org](mailto:info@crhovrs.org)

- Banka depozitar Fonda je zatvoreno akcionarsko društvo čijim akcijama se ne trguje na Banjalučkoj berzi.

- Registar suda: Okružni privredni sud Banja Luka, reg. uložak, broj: 1-11975-00, broj Rješenja: 057-0-Reg-11-001862

- Datum osnivanja banke depozitara Fonda je 26.02.2001. godine.

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |

- Komisija je svojim Rješenjem broj: 01-UP-041-1590/07 od 04.05.2007. godine, dala dozvolu Centralnom registru hartija od vrijednosti a.d. Banja Luka za obavljanje poslova depozitara investicionih fondova.

- Navedena dozvola produžena je Rješenjima Komisije broj: 01-UP-041-1403/09, od 08.04.2009. godine, broj: 01-UP-041-950/12 od 20.04.2012. godine, i broj: 01-UP-55-226-1/15 od 24.04.2015. godine.

- Odluku o promeni banke depozitara Fonda donosi upravni odbor Društva za upravljanje, uz prethodnu saglasnost Komisije.

- Poslovni odnos Fonda i banke depozitara se definiše Ugovorom o obavljanju poslova banke depozitara fonda sa Društvom za upravljanje.

- Saglasnost na Ugovor sa bankom depozitarom Fonda daje Komisija.

- Komisija daje saglasnost na Odluku o promjeni banke depozitara Fonda, i na Ugovor sa novom bankom depozitarom Fonda.

Broj:UO-VIII-4/2017

09.06.2017. godine